CELEX: E2003J0004
Language: et
Date: 2004-05-05 00:00:00
Title: Kohtuotsus — 5. mai 2004, kohtuasjas E-4/03: EFTA järelevalveamet vs Norra Kuningriik (Lepingukohustuste täitmatajätmine — direktiivi 98/34/EÜ artikkel 8)

28.4.2005   
            
            
               ET
            
            
               Euroopa Liidu Teataja
            
            
               C 103/28
            
         
      KOHTUOTSUS
   
   5. mai 2004,
   kohtuasjas E-4/03: EFTA järelevalveamet vs Norra Kuningriik
   
      (Lepingukohustuste täitmatajätmine — direktiivi 98/34/EÜ artikkel 8)
   
   (2005/C 103/14)
   EFTA kohus (koosseisus: esimees Carl Baudenbacher, Per Tresselt ja ettekandev kohtunik Thorgeir Örlygsson) langetas 5. mail 2004. aastal kohtuasjas E-4/03, EFTA järelevalveamet vs Norra Kuningriik, milles taotletakse, et kohus tunnistaks, et Norra Kuningriik on vastavalt Euroopa Parlamendi ja nõukogu 22. juuni 1998. aasta direktiivi nr 98/34/EÜ (millega nähakse ette tehnilistest standarditest ja eeskirjadest teatamise kord), mida on muudetud ja kohandatud EMP lepingu protokolliga nr 1, artiklile 8 jätnud täitmata oma kohustused, võttes 28. augustil 1998. aastal vastu mänguautomaatide tüübikinnitust käsitleva määruse nr 853 (forskrift av 28. august 1998 nr. 853 om typegodkjenning av gevinstautomater), ilma et ta oleks EFTA järelevalveametit sellest eelnõu järgus eelnevalt teavitanud, järgmise resultatiivosaga otsuse:
   
               1.
            
            
               Kohus deklareerib, et Norra Kuningriik on vastavalt Euroopa Parlamendi ja nõukogu 22. juuni 1998. aasta direktiivi nr 98/34/EÜ (millega nähakse ette tehnilistest standarditest ja eeskirjadest teatamise kord), mida on muudetud Euroopa parlamendi ja nõukogu 20. juuli 1998. aasta määrusega nr 98/48/EÜ ja kohandatud EMP lepingu protokolliga nr 1 ja millele viidatakse EMP lepingu II lisa XIX peatüki punktis 1, artiklile 8 jätnud täitmata oma kohustused, võttes 28. augustil 1998. aastal vastu mänguautomaatide tüübikinnitust käsitleva määruse nr 853, ilma et ta oleks EFTA järelevalveametit sellest eelnõu järgus eelnevalt teavitanud.
            
         
               2.
            
            
               Norra Kuningriik peab maksma menetluskulud.